మథుర: ఉత్తర ప్రదేశ్లో ప్రధాన రాజకీయ పార్టీలు పరస్పర వ్యూహాలతో ఎన్నికల వాతావరణాన్ని మరింత వేడెక్కిస్తున్నాయి. ఇటీవల బీజేపీ ప్రకటించిన ఎన్నికల మేనిఫెస్టోలో అయోధ్య మందిరాన్ని నిర్మిస్తామంటూ పేర్కొనడంపై కాంగ్రెస్ పార్టీ అభ్యంతరం తెలిపింది. ఎన్నికల్లో రాజకీయ లబ్ధి కోసమే రామ మందిరాన్ని తెరపైకి తీసుకొచ్చారని ఆరోపించింది. ‘‘ఎన్నికలు జరిగే సమయంలో మాత్రమే బీజేపీకి రామమందిరం గుర్తొస్తుందా? ప్రస్తుతం జరుగుతున్న అసెంబ్లీ ఎన్నికల కోసమే మళ్లీ రామమందిరం నిర్మిస్తామంటూ ప్రకటనలు మొదలుపెట్టారు’’ అని మధుర కాంగ్రెస్ అభ్యర్థి ప్రదీప్ మధుర్ విమర్శించారు. కేంద్రంలో అధికారంలోకి వచ్చినప్పటినుంచి  రామ మందిరం కట్టకుండా అడ్డుకుంటున్నది బీజేపీయేనని ఆయన ఆరోపించారు. బీజేపీ మాటలు ప్రజలు నమ్మబోరని పేర్కొన్నారు. మరోవైపు ఈ నెల 11న జరిగే అసెంబ్లీ ఎన్నికల్లో లబ్ధి పొందేందుకే బీజేపీ రామమందిరంపై ప్రచారం చేస్తోందని బీఎస్పీ, ఆరెల్డీ అభ్యర్థులు విమర్శలు సంధిస్తున్నారు. కాగా బీజేపీ జాతీయ ప్రతినిధి శ్రీకాంత్ శర్మ ప్రత్యర్థి పార్టీల విమర్శలను కొట్టిపారేశారు. ఎన్నికల సమయంలో మాత్రమే బీజేపీ రామమందిరాన్ని గుర్తుచేసుకుంటోందనడం సమంజసం కాదన్నారు. అది ప్రజల విశ్వాసానికి సంబంధించిన అంశమనీ... రాజకీయాలు చేయడం తగదన్నారు.
mathura: uttara pradeshlo pradhaana rajakeeya paarteelu paraspara vyuuhaalatoe ennikala vaataavaranaanni marinta vedekkistunnayi. iteevala bgfa prakatinchina ennikala manifestolo ayodhya mandiraanni nirmistaamantuu perkonadampai congress party abhyantaram telipindi. ennikallo rajakeeya labdhi kosame raama mandiraanni terapaiki teesukochaarani aaropinchindi. ‘‘ennikalu jarige samayamlo matrame beejeepeeki ramamandiram gurtostunda? prastutam jarugutunna assembley ennikala kosame malli ramamandiram nirmistaamantuu prakatanalu modalupettaaru’’ ani madhura congress abhyarthi pradip madhur vimarsinchaaru. kendramlo adhikaaramloki vachinappatinunchi  raama mandiram kattakunda addukuntunnadi beejeepeeyenani aayana aaropinchaaru. bgfa maatalu prajalu nammaborani perkonnaru. marovaipu ee nela 11na jarige assembley ennikallo labdhi pondenduke bgfa ramamandirampai prachaaram chestondani bsp, areldy abhyardhulu vimarsalu sandhistunnaaru. kaga bgfa jaateeya pratinidhi srikant sharma pratyarthi paarteela vimarsalanu kottipaaresaaru. ennikala samayamlo matrame bgfa ramamandiranni gurtuchesukuntondanada samanjasam kaadannaaru. adhi prajala vishwaasaaniki sambandhinchina amsamanee... rajakeeyaalu cheyadam tagadannaru.